Document ID: 32007R1314

KOMISSION ASETUS (EY) N:o 1314/2007,
annettu 8 päivänä marraskuuta 2007,
neuvoston asetuksen (EY) N:o 499/96 muuttamisesta Islannista peräisin olevien tiettyjen kala- ja kalastustuotteiden tariffikiintiöiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tariffikiintiöiden avaamisesta ja hoidosta Islannista peräisin olevien tiettyjen kalastustuotteiden ja elävien hevosten osalta 19 päivänä maaliskuuta 1996 annetun neuvoston asetuksen (EY) N:o 499/96 (1) ja erityisesti sen 5 artiklan 1 kohdan b alakohdan,
sekä katsoo seuraavaa:
(1)
Bulgarian ja Romanian osallistumisesta Euroopan talousalueeseen sovittiin ETA:n laajentumissopimuksella, jonka Euroopan yhteisö ja sen jäsenvaltiot, Islanti, Liechtenstein ja Norja sekä ETA:n hakijamaat allekirjoittivat 25 päivänä heinäkuuta 2007.
(2)
ETA:n laajentumissopimuksen väliaikaisesta soveltamisesta sovittiin kirjeenvaihtona tehdyllä sopimuksella, kunnes ETA:n laajentumissopimuksen hyväksymismenettelyt vuonna 2007 saadaan päätökseen. Sopimus hyväksyttiin Bulgarian tasavallan ja Romanian Euroopan talousalueeseen osallistumisesta tehdyn sopimuksen ja neljän siihen liittyvän sopimuksen allekirjoittamisesta ja väliaikaisesta soveltamisesta 23 päivänä heinäkuuta 2007 tehdyllä neuvoston päätöksellä 2007/566/EY (2).
(3)
Vuoden 2007 ETA:n laajentumissopimuksessa määrätään vuoden 1972 EY-Islanti-vapaakauppasopimuksen lisäpöytäkirjasta. Tässä lisäpöytäkirjassa määrätään uusista vuotuisista tullittomista tariffikiintiöistä tuotaessa tiettyjä Islannista peräisin olevia kaloja ja kalastustuotteita yhteisöön.
(4)
Asetus (EY) N:o 499/96 on tarpeen muuttaa uusien tariffikiintiöiden täytäntöön panemiseksi.
(5)
Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (3) säädetään hallinnointijärjestelmästä niiden tariffikiintiöiden osalta, jotka on tarkoitettu käytettäviksi tulli-ilmoitusten päivämäärien kronologisessa järjestyksessä. Yksinkertaistamisen vuoksi samaa järjestelmää olisi sovellettava asetuksessa (EY) N:o 499/96 säädettyihin tariffikiintiöihin.
(6)
Lisäpöytäkirjassa määrättyjä tariffikiintiöitä ei ole aluksi syytä pitää asetuksen (ETY) N:o 2454/93 308 c artiklan mukaisesti kriittisinä. Sen vuoksi kyseisen asetuksen 308 c artiklan 2 ja 3 kohtaa ei ole syytä soveltaa.
(7)
Lisäpöytäkirjan mukaisesti vuonna 2007 käyttämättä jäänyt jäädytettyjen keisarihummereiden tariffikiintiön määrä olisi siirrettävä vastaavaan vuoden 2008 tariffikiintiöön.
(8)
Päätöksen 2007/566/EY mukaisesti uusia tariffikiintiöitä on sovellettava 1 päivästä syyskuuta 2007. Sen vuoksi tätä asetusta olisi sovellettava samasta päivästä, ja sen olisi tultava voimaan välittömästi.
(9)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 499/96 seuraavasti:
1)
Korvataan 2 ja 3 artikla seuraavasti:
”2 artikla
Tässä asetuksessa vahvistettuja tariffikiintiöitä hallinnoidaan asetuksen (ETY) N:o 2454/93 308 a-308 c artiklan mukaisesti.
Asetuksen (ETY) N:o 2454/93 308 c artiklan 2 ja 3 kohtaa ei sovelleta tariffikiintiöihin, joiden järjestysnumerot ovat 09.0810 ja 09.0811.
3 artikla
Jos CN-koodiin 0306 19 30 kuuluvan jäädytetyn keisarihummerin tariffikiintiötä, jonka järjestysnumero on 09.0810, ei käytetä kokonaisuudessaan vuoden 2007 loppuun mennessä, jäljelle jäävä määrä siirretään vastaavaan vuoden 2008 tariffikiintiöön.
Tätä varten vuoden 2007 tariffikiintiöön merkitseminen lopetetaan 1 päivää huhtikuuta 2008 seuraavana komission toisena työpäivänä. Sitä seuraavana työpäivänä vuoden 2007 käyttämätön tariffikiintiöjäännös asetetaan käyttöön vastaavassa vuoden 2008 tariffikiintiössä.
Kyseisestä päivästä alkaen ei ole mahdollista ottaa määriä takautuvasti kyseisestä vuoden 2007 tariffikiintiöistä eikä palauttaa siihen määriä takautuvasti.”
2)
Muutetaan liite tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä syyskuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä marraskuuta 2007.

Labels: 3
18
6